Diari Oficial de la Generalitat Valenciana


Sumari del DOGV 8564, del 06-06-2019 (2019/5835)

ORDRE 7/2019, de 4 de juny, de la Conselleria d'Hisenda i Model Econòmic, per la qual es modifica l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/06/04/7/dof/vci/html**

### Dades del document

Número de DOGV
:   8564

Data del DOGV
:   06-06-2019

Secció del DOGV
:   I. DISPOSICIONS GENERALS

Número del document
:   2019/5835


Data del document
:   04-06-2019

Organisme emissor
:   Conselleria d'Hisenda i Model Econòmic

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Model Econòmic
    * tractament de dades
    * informàtica
    * sistema d'informació
    * legislació
    * protecció de dades

ORDRE 7/2019, de 4 de juny, de la Conselleria d'Hisenda i Model Econòmic, per la qual es modifica l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat. [2019/5835]  
Preàmbul  
  
En data 10 de desembre de 2013, es va publicar, en el Diari Oficial de la Generalitat Valenciana (DOGV), l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat.  
Amb caràcter general, l'esmentada Ordre 19/2013 estableix que quan es modifiquen les circumstàncies professionals que van originar el lliurament d'un mitjà tecnològic, l'usuari el tornarà a l'organisme amb competències en tecnologies de la informació.  
En determinats supòsits, atés el seu estat obsolet o deteriorat, quan es tornen els dispositius mòbils, així com els dispositius d'emmagatzematge autoritzats, queden emmagatzemats sense cap ús, ni s'obté cap ingrés per això.  
D'altra banda, la Llei 14/2003, de 10 d'abril, de patrimoni de la Generalitat Valenciana, en l'article 85.2 permet l'alienació directa quan el valor dels béns és inferior a 30.000 euros, i es tracte de béns obsolets o deteriorats per l'ús.  
Es valorarà la singularitat d'aquests béns, a més de la necessitat de declaració mitjançant informe tècnic de la seua obsolescència i la taxació del seu valor, per a alienar-los directament si els usuaris hi estigueren interessats.  
Atés que la proposta normativa no té un impacte significatiu en l'activitat econòmica, ni imposa obligacions rellevants als destinataris i regula aspectes parcials d'una matèria, pot ometre la consulta pública que regula l'article 133 de la Llei 39/2015, d'1 d'octubre, del procediment administratiu comú de les administracions públiques.  
  
Amb la modificació el que fa és ampliar les opcions de gestió de l'organisme amb competències en tecnologies de la informació, ja que és una matèria organitzativa i no afecta les competències d'altres conselleries, tot això a l'efecte de la seua tramitació, d'acord amb el que disposa l'article 43.2 de la Llei 5/1983, de 30 de desembre, del Consell i s'adequa als principis de bona regulació de l'article 133 de la Llei 39/2015, d'1 d'octubre, del procediment administratiu comú de les administracions públiques.  
D'acord amb el que s'ha exposat i, fent ús de les facultats que em confereix la Llei 5/1983, de 30 de desembre, del Consell, i el Decret 119/2018, de 3 d'agost, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic,  
  
  
  
ORDENE  
  
Article únic  
Modificació de l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat.  
S'afegeix un apartat 3 a l'article 12 de l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat  
  
  
DISPOSICIONS FINALS  
  
Primera. Clàusula de no despesa  
Les mesures i procediments continguts en aquesta ordre s'atendran amb els mitjans personals i materials existents en l'Administració de la Generalitat. En cap cas, aquestes mesures poden generar un increment de la despesa pública.  
  
Segona. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 4 de juny de 2019.- El conseller d'Hisenda i Model Econòmic: Vicent Soler i Marco.  
  
  
  
ANNEX  
  
L'apartat 3 que s'afegeix a l'article 12 de l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableix les normes sobre l'ús segur de mitjans tecnològics en l'administració de la Generalitat, queda redactat de la manera següent:  
  
3. Els dispositius mòbils, així com els dispositius d'emmagatzematge autoritzats, que puguen haver-se lliurat a qualsevol usuari o usuària per al compliment de les seues funcions, quan adquireixen la condició de béns obsolets o deteriorats, podran ser objecte d'alienació directa d'acord amb la seua valoració i singularitat realitzada per personal tècnic designat pel departament alienant.


Còpia Permalink ELI